text: Naturløb skal give børn gode vaner
  26 august 2013 kl. 11.18
  400 børn løber i dag rundt i naturen i Horsens. Børnene skal få smag for at være aktiv i det grønne.
  Det er børn fra 4. til 7. klasse, der i dag løber rundt i Bygholm Park i Horsens. Børnene kan både kaste sig ud i supersprint på tid og orienteringsløb, hvor børnene skal finde så mange poster som muligt på tid.
  Det er UC Syddanmark der arrangerer Naturløbet, der skal give børnene lysten til at bruge naturen. Det skal de nemlig helst i en så tidlig alder som muligt, da der så er størst chance for, at det hænger ved.
  